Jacques Insermini
De Jacques "Jacky" Insermini, gebuer de 24. Oktober 1927 zu Paräis, ass e fréiere franséische Motorradcoureur a Cascadeur. An den 1970er Jore war hien aktiv als Schauspiller, gréisstendeels an Erotik- a Pornofilmer.

Vun 1951 bis 1962 gouf hien als aktive Participant an de professionelle Motorradcourssen a Frankräich bekannt. Den Insermini war en ettlechmol franséische Landesmeeschter am Kader vun der Norton-Ekipp, hie war awer keemol e Champion op internationalem Niveau.

Am Enn vun den 1960er Joren huet de Jacques Insermini seng Carrière als Schauspiller ugefaangen. Seng éischt Experienz war kleng Rollen am Theater an an Tëlees- a B-Filmer. Zanter den 1970er gouf hien als Pornofilm-Schauspiller bekannt, a war a méi wéi 15 Pornoen opgetrueden. Seng Aliassen als Pornoacteur waren ënner anerem Bruno Kohls, Jacques Inzermini, Jacques Laviec. Bis dem Joer 1985 huet hien och a "Mainstream"-Filmer (gréisstendeels) mam erotesche Subtext geschafft.

Den Insermini hat siwe Joer laang e Verhältnes mat der Continental-Circus-Motorradpilotin Nanou.

Palmarès 
 1960
 franséische Landesmeeschter (350cc, 500cc)
 1961
 franséische Landesmeeschter (500cc)
 1962
 franséische Landesmeeschter (350cc, 500cc)

Filmographie (Auswiel, ouni X-Filmer) 
 1967: Ne fais pas ça Isabella (Tëleesfilm)
 1973: Le dingue
 1975: Yumurcak Belalı Tatil
 1977: Marche pas sur mes lacets
 1985: Le feu sous la peau

Um Spaweck 



Cascadeuren
Franséisch Filmschauspiller
Gebuer 1927
Motorradcoureuren
Pornofilm-Schauspiller